|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

05.08.2024 г.

**Избери нов смарт часовник на цена от 1,99 лева на месец от А1**

* *А1 предлага* ***модели на Samsung, Xiaomi и Redmi*** *на цени, започващи от* ***1,99 лева на месец*** *с план от А1.*
* *Промоцията е валидна от* ***01.08.2024*** *до 30.08.2024.*

В най-летния месец август А1 дава възможност на своите настоящи и бъдещи клиенти да закупят [нов смартчасовник на промоционални цени](https://www.a1.bg/devices/smartwatches) от 1,99 лева на месец на лизинг. Част от кампанията са избрани модели на Samsung, Huawei и Xiaomi.

С план Unlimited Ultra например освен неограничените мегабайти, скорост и минути, абонатите ще могат да добавят и многофункционален смартчасовник Redmi Watch 2 Lite само за 1,99 лева на месец. Този модел идва с 1,55-инчов пълноцветен сензорен екран, поддържа над 100 спортни режима, включително HIIT и йога, измерва пулса и нивото на кислород в кръвта (SpO2), има вграден GPS, а батерията му издържа до 10 дни, за да е до вас във всичките ви ежедневни дейности. Предлаган в черно и слонова кост, Xiaomi Redmi Watch 2 Lite е подходящ както за жени, така и за мъже, благодарение на своя компактен и лек дизайн, който го прави удобен за носене през целия ден – както в работна среда, така и по време на тренировки.

Друг смартчасовник с впечатляващи фитнес-функции и на промоционална цена от А1 до 30-ти август е HUAWEI FIT3. Ултратънката рамка, широкият екран и изобилието от циферблати потапят потребителите в многоцветен свят. На този впечатляващ дисплей с 60 Hz честота на опресняване и автоматично регулируема яркост с лекота могат да се следят различни спортни режими като бягане, плуване, колоездене и много други. В допълнение, смартчасовникът разполага и с GPS система за прецизно проследяване на тренировките. Вградените датчици дават информация за сърдечната честота, нивото на кислород в кръвта, качеството на съня и нивото на стреса. Притежателите му ще получават и насоки за подобряване на общото си благосъстояние чрез различни дейности – медитация, лек спорт, съвети за подобряване на хранителните навици и други.

Сред селектираните модели попадат и двата най-нови смартчасовника на Samsung – Galaxy Watch Ultra и Galaxy Watch7. **Samsung Galaxy Watch Ultra** се отличава с 1,47-инчов дисплей със сапфирен кристал, осигуряващ защита от счупване и надраскване. Батерията с капацитет от 590 mAh гарантира, че всички ваши постижения ще бъдат отчетени, независимо колко дълго продължават тренировките ви. Моделът поддържа множество спортни режими и следи всички важни здравни показатели. С титаниева рамка клас 4 и водоустойчивост 10ATM, този смартчасовник е създаден за работа при всякакви условия.

За тези, които търсят по-достъпни, но все пак функционални устройства, Samsung Galaxy Watch7 е перфектното решение. Този модел идва в два размера – 40mm и 44mm, като отново е с алуминиев корпус и дисплей със сапфирен кристал, което го прави устойчив на удари и надрасквания. С процесор Exynos W1000 и батерия от 300 mAh за по-малкия и 425 mAh за по-големия модел, Galaxy Watch7 предоставя чудесно съчетание от дизайн и функционалност, което го прави перфектен избор за всеки, който търси едновременно стил и практичност.

Пълната [селекция от смартчасовници на специални цени през август](https://www.a1.bg/devices/smartwatches) можете да откриете в магазините на А1 или онлайн на A1.bg.

**Ето няколко насоки как да изберете най-подходящия за вас смартчасовник:**

**Каква операционна система използвате на телефона си?**

Повечето смартчасовници са съвместими с Android или iOS. Уверете се, че избраният от вас модел работи с вашата операционна система. Не са малко хората, които избират същия бранд часовник като телефона, за да се възползват максимално от споделените функции, които марката предлага.

**Параметри и характеристики**

Изберете часовник с дизайн, който отговаря на вашия личен стил и материали, които са удобни за носене - текстил, водоустойчив флуороеластомер и други.

Обърнете внимание и на екрана. По-големият дисплей предлага по-добра видимост, като в новите модели това вече не е за сметка на теглото на устройството.

Важно е да проверите и колко дълго издържа батерията. Ако искате да зареждате часовника по-рядко, обърнете внимание на устройства с по-голям капацитет на батерията.

Водоустойчивост – тази характеристика е важна, ако планирате да носите часовника по време на плуване или други водни активности.

**Важни за вас функции**

Фитнес и здраве: Ако искате да следите физическата си активност, сърдечната честота, съня и други показатели, търсете модели с голям брой сензори и спортни режими.

Уведомления: Ако искате да получавате известия от телефона си директно на китката, обърнете внимание на моделите, които се синхронизират безпроблемно с вашия смартфон.

Директни разговори от часовника: има модели, които позволяват директно провеждане на разговор от часовника. Тази функция е любима на хора, които са винаги в движение.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e 303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*